*APSTIPRINĀTS:*

*ar iepirkuma komisijas 2023.gada 21.februāra*

*sēdes protokolu Nr.3*

**VAS „Latvijas dzelzceļš”**

**sarunu procedūras ar publikāciju**

**„Pārbrauktuvju un gājēju pāreju dzelzsbetona plātņu piegāde”**

**Skaidrojums Nr.2**

|  |  |  |
| --- | --- | --- |
| **Nr.**  **p.k.** | ***Jautājums*** | ***Atbilde*** |
| 1. | Daļā „Dzelzsbetona pārbrauktuvju plātnes” rasējumu specifikācijās ir minēts ka stiegrojuma klasei ir jābūt B500B, taču nav pievienoti plātņu detalizācijas rasējumi, kur būtu redzams stiegrojuma raksturlielumi, apjoms  un izvietojums plātnēs. Kur var saņemt šo informāciju? | Skaidrojam, ka atbilstoši rasējumiem dzelzsbetona pārbrauktuvju plātnēm ir jābūt izturīgām pret plaisām un jāiztur maksimālo slodzi saskaņā ar Ministru kabineta 2015.gada 2.jūnija noteikumu Nr.279 „Ceļu satiksmes noteikumi” 2.pielikumu. Izgatavotājam pašam jāaprēķina stiegrojuma apjoms un izvietojums dzelzsbetona pārbrauktuvju plātnēm. |
| 2. | Nolikums paredz, ka pretendentam ir  savā cenu piedāvājumā jāiekļauj pilnīgi visas izmaksas, kas saistītas ar preces piegādi, t.sk., preces cena, preces iekraušanas, transportēšanas līdz preces piegādes vietai **un pārkraušanas izmaksas,** personāla un administratīvās izmaksas, muitas, dabas resursu, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.. Vai pasūtītājs var organizēt un preču saņemšanās laikā veikt preču pārkraušanu saviem spēkiem, jo cik rāda ilggadējā pieredze, pārkraušanu veica VAS „Latvijas dzelzceļš”? | Skaidrojam, ka pircējs (VAS „Latvijas dzelzceļš”) nodrošinās preces izkraušanu un novietošanu pircēja pārstāvja norādītajā vietā. |